Diari Oficial de la Generalitat Valenciana


Sumari del DOGV 6117, del 06-10-2009 (2009/11841)

RESOLUCIÓ de 4 de setembre de 2009, de la Direcció General de Treball, Cooperativisme i Economia Social, per la qual s'ordena la publicació i el registre del veredicte de la sentència de la Sala Social del Tribunal Superior de Justícia de la Comunitat Valenciana número 1088/2009, de 2 d'abril de 2009, recaiguda en el procés número 3 de 2008, que declara la nul·litat del I Conveni Col·lectiu per a Entitats de Caràcter Social de la Comunitat Valenciana com a conveni col·lectiu estatutari.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/11579


Data del document
:   04-09-2009

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * conveni col·lectiu
    * conveni col·lectiu
    * sindicat

RESOLUCIÓ de 4 de setembre de 2009, de la Direcció General de Treball, Cooperativisme i Economia Social, per la qual s'ordena la publicació i el registre del veredicte de la sentència de la Sala Social del Tribunal Superior de Justícia de la Comunitat Valenciana número 1088/2009, de 2 d'abril de 2009, recaiguda en el procés número 3 de 2008, que declara la nul·litat del I Conveni Col·lectiu per a Entitats de Caràcter Social de la Comunitat Valenciana com a conveni col·lectiu estatutari. [2009/11634]  
Vista la sentència de la Sala Social del Tribunal Superior de Justícia de la Comunitat Valenciana número 1088/2009, de 2 d'abril de 2009, recaiguda en el procés número 3 de 2008, seguit per impugnació de conveni col·lectiu seguint els tràmits del procés de conflicte col·lectiu, on és el demandant l'Associació Estatal d'Organitzacions d'Acció i Intervenció Social i els demandats l'Agrupació d'Entitats Socials de la Comunitat Valenciana i els sindicats CC OO i UGT, la qual ha esdevingut ferma el dia 28 de maig de 2009, i de conformitat amb el que disposa l'article 164, punts 2 i 3, del Reial Decret Legislatiu 2/95, de 7 d'abril, que aprova el Text Refós de la Llei de Procediment Laboral, i l'article 2.d del Reial Decret 1040/1981, de 22 de maig, de Registre i Depòsit de Convenis Col·lectius de Treball, esta Direcció General de Treball, Cooperativisme i Economia Social, conforme a les competències transferides segons el Reial Decret 4105/82, de 29 de desembre, i atribuïdes a esta en el Decret 112/2003 d'11 de juliol, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, resol:  
Primer  
Donar publicitat per mitjà de la publicació en el Diari Oficial de la Comunitat Valenciana al veredicte de la sentència número 1088/2009, de 2 d'abril, dictada per la Sala Social del Tribunal Superior de Justícia de la Comunitat Valenciana, la part dispositiva de la qual literalment diu:  
«Que estimant la demanda interposada per l'Associació Estatal d'Organitzacions d'Acció i Intervenció Social (OEIS) contra l'Agrupació d'Entitats Socials de la Comunitat Valenciana i els sindicats CC OO i UGT, declarem la nul·litat del I Conveni Col·lectiu per a Entitats de Caràcter Social de la Comunitat Valenciana com a conveni col·lectiu estatutari d'eficàcia general del títol III de l'Estatut dels Treballadors».  
Segon  
Ordenar la inscripció en el Registre de Convenis Col·lectius de Treball d'esta direcció general.  
València, 4 de setembre de 2009.- El director general de Treball, Cooperativisme i Economia Social: Román Ceballos Sancho.